CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D'ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D'OCUPACIÓ. RF.: M.E.01/20 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5712)
  + [Valencià](/va/acuerdo/5712)






Selector de idioma

Leer

* [Español](/es/acuerdo/5712)
* [Valencià](/va/acuerdo/5712)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D'ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D'OCUPACIÓ. RF.: M.E.01/20[Butlletí Oficial Universitat d'Alacant](/ca/Publicacion)
===========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D'ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D'OCUPACIÓ. RF.: M.E.01/20

Data d'aprovació
:   20/02/2020

Data de publicació
:   25/02/2020

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5712.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5712)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5712)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D'ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D'OCUPACIÓ. RF.: M.E.01/20&url=https://www.boua.ua.es/va/acuerdo/5712)

**Títol:** CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D'ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D'OCUPACIÓ. RF.: M.E.01/20

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 20 de febrer de 2020

CONVOCATÒRIA PER A LA PROVISIÓ DE LLOCS DE TREBALL DE LA PLANTILLA DEL PERSONAL D’ADMINISTRACIÓ I SERVEIS MITJANÇANT NOMENAMENT PROVISIONAL PER MILLORA D’OCUPACIÓ

M.E.01/20

D’acord amb el que estableix l’Estatut d'aquesta Universitat, aprovat per Decret 25/2012, de 3 de febrer, del Consell (Diari Oficial de la Comunitat Valenciana del 9 de febrer), i amb la finalitat d'atendre les necessitats de personal d'administració i serveis, aquesta Universitat, en ús de les competències que li són atribuïdes en l'article 2.2 e de la Llei orgànica 6/2001, d'Universitats, i d'acord amb el que estableix l'article 107 de la Llei 10/2010, de 9 de juliol, de la General itat, d'ordenació i gestió de la funció pública valenciana , acorda convocar el següent procediment per a cobrir, mitjançant nomenament provisional per millora d'ocupació, un lloc de treball d'especialista tècnic (escala oficial especialista) classificat com C1 19 30, itinerari professional administració especial imatge i comunicació, en el Servei de Publicacions, que es regirà per les bases que seguidament es detallen.

De conformitat amb el que preveu l'acord del Consell de Govern de la Universitat d'Alacant del 17 de desembre del 2013, pel qual s'aprova el II Pla d'Igualtat d'Oportunitats entre Dones i Homes de la Universitat d'Alacant, es fa constar que hi ha infrarepresentació de dones en els llocs d'especialista tècnic, itinerari professional administració especial imatge i comunicació, per la qual cosa la Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu de dones a participar en aquesta convocatòria.

BASES

PRIMERA. Aquesta convocatòria es regirà per l'article 107 de la Llei 10/2010, de 9 de juliol, de la General itat, d'ordenació i gestió de la funció pública valenciana , per la Proposta d'actualització administrativa aprovada pel Consell Social de la Universitat d'Alacant el 27 de maig del 2002 (Consell de Govern del 25 de març del 2002), per l'article 77 del Decret 3/2017, de 13 de gener, del Consell, pel qual s'aprova el reglament de selecció, provisió de llocs de treball i mobilitat del personal de la funció pública valenciana i per altra normativa d'aplicació que regula aquesta matèria.

SEGONA. Podran participar en aquesta convocatòria el personal que preste serveis com a personal funcionari de carrera en la Universitat d'Alacant, que es trobe en la situació de servei actiu, que pertanga a qualsevol escala o itinerari professional diferent del lloc que es convoca i que estiga en possessió o haja abonat els drets per a l'expedició del títol de batxiller, tècnic o tècnica o equivalent. En el cas de titulacions obtingudes a l'estranger haurà d'estar-se en possessió de la credencial que n’acredite l’homologació o equivalència.

TERCERA. Les persones interessades hauran d'emplenar la sol·licitud a través de l'aplicació e-Administració d'UACloud (Tràmits > Laborals > Sol·licitud de provisió de llocs de PAS) i hi incorporarà els informes relatius al seu expedient administratiu i al seu expedient de formació. Per a l’elaboració haurà de tenir en compte que:

- Si tinguera algun mèrit no recollit en l'informe de l'expedient administratiu que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple, sempre que no estiga en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar l’esmentada documentació. Per a aquells serveis prestats fora de la Universitat d'Alacant, aquesta documentació haurà d'estar expedida per l'òrgan competent, responsable de la gestió de personal de l'organisme corresponent.

- Si tinguera algun mèrit no recollit en l'informe de l'expedient de formació que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple sempre que no estiga en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar l’esmentada documentació, i caldrà indicar-hi les dades relatives als mateixos camps de l'informe de formació.

- Les còpies acreditatives dels mèrits no recollits en l'expedient administratiu o de formació de la sol·licitud s'adjuntaran juntament amb la sol·licitud de participació.

- No s'admetrà la presentació de nous mèrits ni l'acreditació dels ja al·legats en la sol·licitud una vegada haja transcorregut el termini de presentació de sol·licituds.

Si es vol renunciar a continuar participant en la convocatòria, s'haurà de presentar aquesta renúncia mitjançant la sol·licitud genèrica disponible en la següent adreça de la pàgina web de Registre General :

<https://sar.ua.es/va/registro/impresos/models-d-impresos.html>,

i sempre dins del termini de presentació de sol·licituds.

El termini per a la presentació de sol·licituds serà de 10 dies hàbils comptador des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA).

Una vegada acabat el termini de presentació de sol·licituds, el rector dictarà resolució, en la qual, a més d'aprovar la llista provisional d'aspirants admesos, es relacionaran també les persones excloses amb indicació de la causa d'exclusió, i els concedirà un termini de 5 dies hàbils a partir de l’endemà de la publicació perquè esmenen el defecte que haja motivat l’exclusió o al·leguen el que consideren convenient per a corregir qualsevol error que s'haja pogut produir.

Una vegada transcorregut aquest termini, es dictarà resolució amb les llistes definitives d'admesos i exclosos.

QUARTA. La convocatòria es resoldrà aplicant als mèrits al·legats pel personal aspirant el barem descrit en l'annex I. En aquest sentit, hauran de tenir-se en compte les puntualitzacions següents:

1. Titulació. Es valorarà amb 1 punt estar en possessió de qualsevol de les següents titulacions acadèmiques oficials corresponents a cicles superiors de formació professional: tècnic superior en Desenvolupament d'Aplicacions Web, tècnic/a superior en Disseny i Edició de Publicacions Impreses i Multimèdia i tècnic superior en Disseny i Gestió de la Producció Gràfica, com també les que siguen equivalents.

2. Experiència. Per a la valoració d'aquest apartat es considerarà el que s'indica a continuació:

- Àrea específica: Servei de Publicacions

- Àrees afins: Servei d'Informàtica

- Tasques específiques:

· Edició de pàgines web i sistemes de gestió de continguts

· Administració i gestió de bases de dades especialitzades i sistemes d'avaluació de les publicacions digitals

· Gestió de referències bibliogràfiques i metadades

· Col·laborar en l'edició digital de revistes i llibres

3. Formació. Es valoraran tots aquells cursos relacionats amb les tasques específiques descrites i, en concret, amb:

- Edició digital de revistes i llibres

- Gestió de referències bibliogràfiques i metadades

- Sistema de gestió i publicació de revistes: plataforma Open Journal Systems

- Identificador per a publicacions electròniques: DOI (Digital Object Identifier)

- Eina multitasca Crossref.

La comissió podrà valorar com a formació altres accions formatives no recollides en aquesta convocatòria en funció del contingut i sempre que estiguen relacionades amb les tasques específiques i el treball que s’ha de desenvolupar en el lloc objecte d'aquesta convocatòria, tenint en compte també el nivell, la data de realització i qualsevol altra qüestió relativa als cursos que s’han de valorar que poguera incidir en la valoració d'aquests.

Per a la valoració d'aquest apartat es tindran en compte les puntualitzacions següents:

- Els cursos que es poden valorar hauran d'estar certificats o homologats per centres o organismes oficials.

- En cap cas es valoraran cursos els continguts dels quals estiguen inclosos explícitament o implícitament en altres ja valorats, els inclosos en processos selectius i adaptació del règim jurídic a la naturalesa dels llocs que s'ocupen o aquells el contingut dels quals pertanga a plans d'estudi reglats.

- Per a la valoració dels cursos, en funció del contingut, serà considerada la relació entre les dates de realització i el contingut del curs amb la finalitat d'evitar la valoració de cursos desfasats pel que fa als coneixements tècnics requerits per al lloc al qual s'opta, i acreditació del nombre d'hores de què van constar.

4. Altres mèrits. Es valoraran amb un màxim d'1 punt els mèrits següents:

- Acreditació de coneixements de valencià, mitjançant certificacions expedides per les universitats de l'àmbit lingüístic català o per la Junta Qualificadora de Coneixements de Valencià o convalidades o equiparades per la normativa vigent o per acords específics, a raó de 0,2 per cada nivell. La valoració d'aquest apartat es farà puntuant exclusivament el nivell més alt obtingut.

- Acreditació de coneixements d'anglès, segons els nivells del Marc Europeu Comú de Referència (MERC), i d'acord amb allò que estableix la

[Taula d'equivalències de la Universitat d'Alacant](https://ssyf.ua.es/va/seleccionpas/documentos/normativa/taula-llengues-estrangeres-abril-2019.pdf),

a raó de 0,2 punts per cada nivell.

- Activitats no incloses en els apartats anteriors: congressos, seminaris, jornades, etc., relacionades amb les tasques específiques descrites en aquesta convocatòria, a raó de 0,2 punts per cada assistència o participació.

Una vegada acabada la valoració, es farà públic el resultat provisional i es concedirà un termini de 2 dies hàbils, comptadors a partir de l'endemà de la publicació, perquè las persones interessades formulen les reclamacions i les esmenes que consideren pertinents quant a la baremació. Una vegada vistes les reclamacions o transcorregut aquest termini sense haver-ne presentat cap, es publicaran els resultats definitius i es convocaran a aquelles persones aspirants que hagen obtingut almenys 3 punts en el barem a la realització de l'entrevista prevista en el punt 5 de l'annex I, amb una antelació mínima de 4 dies hàbils.

Una vegada fetes les entrevistes, la comissió farà públic el resultat provisional i es concedirà un termini de 2 dies hàbils, comptador a partir de l'endemà de la publicació, perquè les persones interessades formulen les reclamacions i les esmenes que estimen pertinents. Una vegada vistes les reclamacions o transcorregut aquest termini sense haver-ne presentat cap, la comissió dictarà resolució i publicarà els resultats definitius de les entrevistes i del procés, ordenarà els/les candidats/es de major a menor puntuació i proposarà l'adjudicació del lloc vacant.

A la vista de la proposta d'adjudicació de la Comissió de Valoració encarregada de resoldre el concurs, el rector resoldrà el nomenament provisional per millora d'ocupació.

CINQUENA. La Comissió de Valoració, titular i suplent, serà nomenada pel rector de la Universitat d'Alacant, estarà integrada pel president o la presidenta, el secretari o la secretària i 3 vocals, i la composició haurà d'ajustar-se als principis d'imparcialitat i professionalitat dels components, i caldrà procurar una composició equilibrada entre dones i homes, llevat que no siga possible per raons fundades i objectives degudament motivades.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

El funcionament de la Comissió de Valoració s'adaptarà a allò que s’estableix per als òrgans col·legiats en la Llei 40/2015, d'1 d'octubre, de règim jurídic del sector públic, i allò que estableix el Decret 3/2017, de 13 de gener, del Consell.

SISENA. A l'efecte de notificació i d'acord amb l'article 45.1 b de la Llei 39/2015, d'1 d'octubre, les publicacions detallades en aquestes bases, com també la informació d'altres actes que se’n deriven que requerisquen publicació, incloent-hi els recursos en via administrativa, es realitzaran en la direcció de la pàgina web del Servei de Selecció i Formació següent:

([http://ssyf.ua.es/es/seleccionpas/mejora-empleo/actual/mejoras-de-ocupació.html](http://ssyf.ua.es/es/seleccionpas/mejora-empleo/actual/mejoras-de-empleo.html)).

En aquesta mateixa adreça es troba la resta d'informació general sobre la convocatòria, l'annex I i l'accés a tota la normativa i legislació esmentada.

SETENA. El Servei de Gestió de Personal assenyalarà la incorporació al nou lloc de treball amb la finalitat de no perjudicar el servei que estiga exercint la persona aspirant seleccionada.

VUITENA. Contra la convocatòria, les bases i els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l’article 6.4 de la Llei orgànica 6/2001, de 21 de desembre, d'Universitats i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d’aquesta davant el rector, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit, sí que seran susceptibles del recurs corresponent.

Alacant, 20 de febrer de 2020

El Rector,

P.D. El Gerent (Resolució de 19 de maig de 2016)

Rafael Pla Penalva





[Carretera Sant Vicent del Raspeig s/n  
03206 Sant Vicent del Raspeig - Alacant  
 Tel. 39 298 1048 - Fax 19 143 0990](https://www.google.es/maps/@85.893260,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12282&trk=tyah&trkInfo=tarId%4Q7295618696834%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)